

DJEČJI VRTIĆ BILI CVITAK SINJ

Žankova glavica 3, 21 230 SINJ

KLASA: 601-07/25-01/18

UR.BROJ: 2181-8-09-25-01-3

Sinj, 7. travnja 2025.g

Na temelju čl.1a i čl.35.st.1. podstavka 4. Zakona o predškolskom odgoju i obrazovanju (NN 10/97,107/07 ,94/13, 98/19,57/22 i 101/23), čl.18. Statuta Dječjeg vrtića Bili cvitak Sinj, čl. 4. Pravilnika o upisu djece u Dječji vrtić Bili cvitak Sinj i Odluke Upravnog vijeća od 31. ožujka 2025.g dana 7. travnja 2025.g objavljuje se:

****

**NATJEČAJ**

**za upis djece u programe vrtića i jaslica Dječjeg vrtića Bili cvitak Sinj**

**za pedagošku godinu 2025./2026.**

**I. Upisi se provode za jasličke i vrtićke programe Dječjeg vrtića Bili cvitak Sinj (Sinj, Brnaze, Glavice, Turjaci, Obrovac Sinjski) po sljedećem planu:**

|  |  |
| --- | --- |
| **DJEČJI VRTIĆ** | **SLOBODNA MJESTA** |
| BILI CVITAK - JASLICE | 14 |
| BILI CVITAK - 10 SATNI PROGRAM | 2 |
| BILI CVITAK - 10 SATNI – ENGLESKI PROGRAM | 0 |
| BILI CVITAK- 4 SATNI PROGRAM | 20 |
| MASLAČAK - 10 SATNI PROGRAM | 22 |
| MASLAČAK - 4 SATNI PROGRAM | 25 |
| FERATA - JASLICE | 13 |
| FERATA - 10 SATNI PROGRAM | 0 |
| ALKARIĆ - JASLICE | 10 |
| ALKARIĆ - 10 SATNI PROGRAM | 2 |
| ALKARIĆ - 4 SATNI PROGRAM | 8 |
| VRAPČIĆ - 10 SATNI PROGRAM | 4 |
| VRAPČIĆ - 4 SATNI PROGRAM | 11 |
| NIKOLINO - JASLICE | 25 |
| NIKOLINO - 10 SATNI PROGRAM | 5 |
| LJILJAN - JASLICE | 12 |
| LJILJAN - 10 SATNI PROGRAM | 3 |
| POTOČNICA - 10 SATNI PROGRAM | 0 |
| POTOČNICA - 4 SATNI PROGRAM | 1 |
| VRILO - 10 SATNI PROGRAM | 2 |
| VRILO - 4 SATNI PROGRAM | 6 |

Pravo na upis ostvaruje dijete koje ima prebivalište ili boravište na području Grada Sinja. U jasličke programe Vrtića može se upisati dijete koje do 31. kolovoza 2025.g navršava 1 (jednu) godinu života, u vrtićke programe može se upisati dijete koje je do 31. kolovoza 2025.g navršava 3 (tri) godine života.

**II. Prijave za upis djece zaprimaju se od :**

* **7. travnja 2025. g. (ponedjeljak) do 16. travnja 2025.g. (srijeda)**
* Svakim radnim danom u vremenu od 9.00 – 12.00 sati i od 15.00 – 18.00 sati
* Na adresi DV Maslačak, K. Branimira 3, 21230 Sinj u prostorijama stručnog tima.
* **Pri podnošenju dokumentacije roditelji/skrbnici NE trebaju dovesti dijete nego će dobiti termin za naknadni inicijalni razgovor .**
* Obavezno je pripremiti zasebnu dokumentaciju za svako pojedino dijete (odnosi se na upis braće i sestara)
* Prije postupka upisa obavezno je ispuniti i potpisati ***Prijavu za upis*** i ***Upitnik za roditelje***(dostupno u vrtiću, na web stranici vrtića ili ispod objave) i priložiti uz ostalu dokumentaciju na upisu

**III. Za upis djeteta u vrtić roditelj /skrbnik dužan je dostaviti:**

**a) Osnovna dokumentacija**

1. Prijavu za upis djeteta za 2025./2026. pedagošku godinu – obrasci dostupni u vrtiću, na web stranici i ispod ove objave

2. Upitnik za roditelje – obrasci dostupni u vrtiću i na web stranici i ispod ove objave

3. Preslika rodnog lista za dijete, te za ostalu djecu u obitelji

4. Uvjerenje o prebivalištu (ili boravištu) roditelja iz MUP-a ili preslike osobnih iskaznica oba roditelja i uvjerenje o prebivalištu/boravištu djeteta

5. Potvrda o zaposlenosti roditelja – elektronski zapis o radno-pravnom statusu s HZMO za oba roditelja (ne starije od mjesec dana) ili prijevod inozemnog ugovora o radu

6. Potvrda liječnika o obavljenom sistematskom zdravstvenom pregledu i procijepljenosti predškolskog djeteta prije upisa u vrtić

**b) Prilikom podnošenja Prijave za upis roditelj/skrbnik dužan je priložiti dokumentaciju i dokaze o činjenicama bitnim za ostvarivanje prednosti pri upisu:**

**Za dijete:**

* preslika rodnog lista
* potvrda o obavljenom sistematskom zdravstvenom pregledu (provjera urednog cijepljenja) ne starije od dva mjeseca od dana podnošenja Prijave
* dokaz o prebivalištu ili boravištu

**Za dijete roditelja žrtve i invalida domovinskog rata:**

* rješenje o statusu žrtve i invalida domovinskog rata roditelja

**Za dijete zaposlenih roditelja**

* potvrda ili elektronički zapis o podacima evidentiranim u matičnoj evidenciji HZMO-a (ne starije od mjesec dana od dana podnošenja Prijave)
* za roditelje zaposlene u inozemstvu: ugovor o radu preveden na hrvatski jezik ili potvrda kojom se dokazuje činjenica postojanja ugovora o radu odnosno činjenica mirovinskog osiguranja temeljenog na radu

**Za dijete samohranog roditelja:**

* smrtni list ili izvadak iz matice umrlih za preminulog roditelja ili potvrdu o nestanku drugog roditelja ili drugo uvjerenje nadležnog tijela kojim se dokazuje da roditelj sam uzdržava dijete

**Za dijete koje živi samo s jednim roditeljem (jednoroditeljska obitelj)**

* presuda o razvodu braka ili odluka suda o povjeri djeteta na stanovanje ili izvješće o provedenom postupku obveznog savjetovanja pri Hrvatskom zavodu za socijalni rad ili drugi dokaz da drugi roditelj ne živi u zajedničkom kućanstvu

**Za dijete čija su oba ili jedan roditelj redovni učenici/studenti:**

* potvrda škole ili fakulteta o statusu redovnog učenika/studenta (ne starije od mjesec dana od dana podnošenja Prijave)

**Za dijete iz obitelji s troje ili više malodobne djece:**

* rodni listovi ili izvodi iz matične knjige rođenih za svu djecu

**Za dijete uzeto na skrb i uzdržavanje i dijete u udomiteljskoj obitelji:**

* rješenje/potvrda Hrvatskog zavoda za socijalni rad

**Za dijete roditelja s invaliditetom**

* potvrda da je roditelj upisan u Hrvatski registar osoba s invaliditetom

**Za dijete korisnika doplatka za djecu:**

* rješenje ili potvrdu/elektronički zapis HZMO-a o pravu na doplatak

**Za dijete s teškoćama:**

* nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja

**IV.** Odluka Povjerenstva za upis djece objavit će se javno na oglasnim pločama svih vrtićkih jedinica te na službenoj web stranici vrtića i to kao zbirne liste do 15. lipnja 2025. godine zajedno sa popisom djece koja nisu primljena. Za objavu rezultata upisa djece u programe predškolskog odgoja koristiti će se posebne šifrirane lozinke koje će biti dodijeljene svim podnositeljima zahtjeva.

**V. Prava sudionika u postupku upisa**

Na odluku Povjerenstva podnositelji zahtjeva imaju pravo na prigovor koji mogu podnijeti Upravnom vijeću Vrtića u roku od 15 dana od objavljivanja rezultata upisa na oglasnoj ploči i web stranici Vrtića. Prigovori se zaprimaju u tajništvu vrtića DV Bili cvitak, Žankova glavica 3, Sinj ili putem elektroničke pošte: [upisidvbilicvitaksinj@gmail.com](mailto:upisidvbilicvitaksinj@gmail.com) .

Roditelji djece koja budu primljena upis potvrđuju potpisivanjem Ugovora s Dječjim vrtićem, a detalji vezani za potpisivanje ugovora bit će naknadno oglašeni na konačnoj upisnoj listi nakon roka za podnošenje prigovora .

Uprava DV Bili cvitak Sinj